Tatoeba sentences — language code: yue
密碼學知識嘅用途廣泛得好交關，例如軍事、銀行同電子商業等嘅工作噉，都成日會涉及「有啲資訊要保密」－例如係軍事情報或者啲客嘅信用咭冧巴... 。密碼學專家會用概率論同資訊理論嘅知識研究「邊隻加密演算法最難俾敵人拆解」等嘅課題。呢啲研究對廿一世紀初嘅資訊科技嚟講好有用。
如果收信息嘅人知道燈膽著嘅規律點對應撳咗嘅鍵盤掣，佢就能夠解讀密文，得知傳訊者想表達啲乜。啞謎機設計到啲內部機制會令打嘅字同密文之間成一段固定（但唔易估）嘅關係，而呢段關係會定時定候更改，確保用家能夠保密啲信息，就算敵人截住咗段信息，佢哋都解讀唔到段信息講乜。
密碼學就係想研究點樣用各種方法將要傳嘅數據隱藏起嚟，確保就算數據落咗入敵人手上，敵人都無力解讀啲數據嘅內容。密碼學係現代資訊戰（喺競爭性質嘅活動當中控制資訊，令自己得到優勢）當中嘅重要一環，喺軍事同商業等嘅領域上都廣泛噉受到採用。
一點（．）跟一劃（－）係代表 A、一劃後面跟三點（－．．．）係代表 B、一劃一點一劃一點（－．－．）係代表 C... 如此類推，所以如果一個人想傳一段信息，信息內容係 Wiki（原文），用摩斯碼（法則）做編碼嘅話（轉化）就會變成 ．－－ (w), ．． (i), －．－ (k), ．． (i) 噉嘅一段符號。亦都可以睇吓 ASCII 同資訊理論方面嘅嘢。
舉例說明，想像家陣有兩個人 A 君同 B 君，B 係 A 嘅員工，幫 A 管理佢啲財富，而家 A 想傳信息俾 B，指示佢手上嗰啲股票要點樣處理（繼續揸住啲股票定賣咗佢哋好），而又假想有個黑客想擾亂 A 同 B 之間嘅通訊，但 A 用嘅嘥化好先進，搞到個黑客解讀唔到段密文，但就算係噉，個黑客都大可以截住段密文，然後隨意噉篡改段密文，搞到 B 做解密嗰陣出錯。
密文：一段段望落語無倫次嘅符號；密文碼或者嘥化：將明文轉換成密文嘅演算法；密碼或者通行碼：「入落電腦度，用嚟鑑別身份」嘅符號串；密碼學：研究點樣寫秘密嘢，成日用到密文碼，而密碼學嘅技術，可以用嚟保密啲人傳嘅資訊，包括佢哋啲通行碼。
凱撒密碼法喺凱撒大帝嗰個時代－好多人都係文盲嘅時代－幾有效，不過到咗廿一世紀初，密碼學研究經已表明，凱撒密碼法查實好易拆解，例如羅馬字母噉，唔同羅馬字母喺英文當中嘅出現頻率都唔同－A 同 E 常見啲，X 同 J 少見啲呀噉，做密碼拆解嘅人好多時可以齋靠觀察一段密文入面唔同字母嘅出現頻率嚟估到n嘅數值。
如果上述兩點都唔成立，噉就喺對字母畫一個長方形，令對字母成為個長方形嘅兩個角，再將每一個字母換做同佢喺同一條橫行嗰個對角，例：繼續用 Playfair Example 做關鍵字嘅矩陣，如果有對字母對係 HI，就將對字母變成咗BM。
如果嗰對字母出現喺同一打戙行，將每個字母變成喺嗰個字母對落嗰個字母（最底嗰行對落當係最頂嗰行），例：用返頭先 Playfair Example 做關鍵字嘅矩陣，如果有對字母對係 DE，就將對字母變成咗OD。
當中一對字母當中嗰兩個字母唔可以同款，如果同款，就插個（例如）X 喺裏面，例：明文係 hello（唔可以俾 ll 呢個組合出現），做咗分對嘅過程之後應該會係 'he' 'lx' 'lo'。
將個關鍵字啲字母排入去一個 5 × 5 格嘅矩陣嗰度，排完就按 A B C D 順序排，途中要揀一個字母（通常係 J）唔填而且重複咗嘅字母唔填，因為羅馬字母有 26 個咁多，所以噉做會得出一個啱啱好 25 格填嗮、冇任何字母重複咗嘅矩陣，例如下圖係將 Playfair Example 填落去個矩陣嗰度得出嘅樣（J 忽略，而紅色嗰啲細字母係因為重複咗而冇填落去嗰啲）。
喺上面嗰幅表格入面，打戙行 W 同打橫行 D 相交嗰點嘅字母係 Z，所以 Z 就係密文第一個字母，打戙行 E 同打橫行 E 相交嗰點嘅字母係 I，所以 I 就係密文第二個字母。
維吉尼密碼法相當有效，能夠好大程度上收埋明文嘅字母頻率：例如凱撒密碼法最大嘅問題就係敵人能夠齋靠觀察密文當中唔同字母嘅出現頻率嚟大致噉估到段嘥化嘅參數（向左定向右、移咗幾多）。
相比之下，維吉尼密碼法就冇呢個問題－例如 E 係廿一世紀初英文入面最常出現嘅字母，如果用嘅係維吉尼密碼法，篇明文唔同部份嘅 E 會分別被轉換做唔同嘅字母，而唔似得凱撒密碼法噉個個 E 都係轉換做同一個密文字母。
幅表格入面明文字母打戙行同關鍵字字母打橫行相交嗰點，就係對應呢個明文字母嘅密文字母。
維吉尼密碼法會用到一幅表格－喺英文入面，呢幅表格會係一個 26 × 26 格嘅矩陣，每一條橫行都係有齊嗮 26 個英文字母，每一行都係打前嗰後向左移咗 1 格，即係第一行會係 A 開頭跟住出嗮淨低嗰 25 個字母，第二行會係 B 開頭跟住出嗮淨低嗰 25 個字母，第三行會係 C 開頭跟住出嗮淨低嗰 25 個字母。
有好多廿一世紀初嘅網站都會要求用家入通行碼先至可以簽到，簽到咗先至有得用某啲功能（好似下圖噉）－喺正常情況下，淨係得真正嘅用家先會知段通行碼，所以如果一個用家入到段啱嘅通行碼，佢應該就會係真正嗰位用家。
故仔嘅女主角係一個頭髮好長嘅女仔（長髮妹），佢好細個嗰時就畀一個邪惡嘅女巫韞咗喺一座高塔入面。女巫將佢囚禁喺高塔裏面，唔畀佢去外面嘅世界。
打後長髮妹巧遇王子，兩個人合力，令到長髮妹得以脫離女巫嘅魔掌。最後長髮妹同王子結婚，大家都開開心心噉生活落去。2012 年嘅迪士尼動畫片《魔髮奇緣》就係取材自呢個故仔嘅。
主角係個生得好靚嘅後生女，佢叫「灰姑娘」；根據《格林童話》個版本，灰姑娘嘅後抵乸同兩個繼姐虐待佢，當佢係工人噉嚟使。有日，宮廷想搞舞會。
本來灰姑娘冇得出席，但係佢得到親生阿媽嘅靈魂幫助，得以著住靚衫同金鞋去舞會，佢仲喺舞會上同王子墮入愛河。灰姑娘冇講佢真正身份畀王子知，但灰姑娘離開舞會嗰陣唔覺意漏低咗隻鞋。打後王子靠住隻鞋搵返佢，仲娶埋佢做老婆，而灰姑娘嗰兩個黑心嘅繼姐亦冇好下場。迪士尼將呢個故仔改編咗做動畫片《仙履奇緣》。
移民去邊，最近成為咗香港人嘅熱門議題，而英國更加係熱門啲。佢哋考慮緊移民嘅時候，往往面對住一個問題：去到英國應該點生存？香港人才就多啲，但能唔能夠喺嗰度發光發亮，相信都係一種挑戰。然而，香港人大多數識得三種語言，尤其喺粵語加成下，更加係具備埋優勢。
喺英國一啲求職網站入面，如果輸入cantonese或者Chinese，就會發現好多工作都要求咗啲員工識得流利粵語能力嘅工作，涵蓋埋範疇都廣泛啲。蘋果新聞編輯曾經瀏覽英國求職網站，發現英國對會計師、律師助理、數據分析師、客戶服務、市場行銷、客戶管理等職業需求頗大，當中亦都不乏薪金好嘅崗位可供應徵。
除此之外，英國職場對亞洲市場、文化嘅認知相對模糊，基本上認為日本、韓國以及中國等地其實並冇乜分別，甚至語言都係一致。但香港人經常喺亞洲各地旅行，成長緊嘅過程都吸收唔少亞洲文化，對亞洲嘅理解相對完整同成熟，亦都了解唔同國家嘅文化差異。呢種現象，對於主打緊亞洲市場嘅企業，冇異起咗好大作用。當然，護理、金融、法律、科技呢啲專業領域，英國亦需求甚大。而香港就係培育咗好多呢方面嘅人才、專業人士。
首先，同大家普及一吓粵文嘅基本知識。世界上所有嘅語言都可以分成十一個語系，而粵文屬於漢藏語系。而漢藏語系有四個分支，粵文屬於漢語族。而漢語族有七大語言，分別係官話、湘語（湖南語）、贛語（江西語）、吳語（江浙語）、閩語（福建語）、粵語、客家話。而官話就係我哋平時叫嘅「中文/書面語」，而粵文就係我哋平時叫嘅「口語」。